**Zaključci s 16. sjednice NVa – 11.07.2025.**

DNEVNI RED:

1. Usvajanje zapisnika sa 15. sjednice Nastavničkog vijeća održane 7. srpnja 2025. godine,

2. Rješenja o godišnjim odmorima za 2025. godinu,

3. Upisi učenika za školsku godinu 2025./2026. – informacija,

4. Razno.

**Točka 1)**

Otvara se rasprava glede teksta zapisnika 15. sjednice Nastavničkog vijeća održane 07. srpnja 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Ravnateljica dijeli nastavnicima rješenja o godišnjim odmorima. Primjerke rješenja nastavnici su dužni potpisati i vratiti, a jedan primjerak rješenja nastavnici zadržavaju za sebe.

**Točka 3)**

Ravnateljica zahvaljuje upisnoj komisiji - profesoricama M.K., I.S., I.L. i L.B. te profesoru N.N. na trudu koji su uložili prilikom upisa učenika.

Ravnateljica informira Nastavničko vijeće o upisima u prve razrede. Ravnateljica izražava zabrinutost zbog malog broja učenika koji su se došli upisati. Ukupno smo upisali 13 učenika (i jedan učenik ponavljač) za zanimanje tehničar posluživanja, 27 učenika (i jedan učenik ponavljač) za zanimanje kuhar, 9 konobara i 11 slastičara te 24 učenika koji su se upisali za zanimanje tehničar za ugostiteljstvo. Za zanimanja kuhar, konobar, slastičar i tehničar posluživanja organizirat će se drugi upisni rok u kolovozu 2025. godine.

**Točka 4)**

Ravnateljica informira da će se 17. sjednica Nastavničkog vijeća održati dana 19. kolovoza u 8.30 sati, a nakon toga održat će se popravni rok iz predmeta matematika (pisani ispit), praktična nastava i ugostiteljsko posluživanje.

Koordinatorica državne mature I.P.T. izvještava Nastavničko vijeće o rezultatima učenika na Državnoj maturi. Rezultati učenika objavljeni su 09. srpnja. Ukupno je 15 učenika ostvarilo pravo izlaska na ispit na Državnoj maturi u ljetnom ispitnom roku. Samo je jedan učenik uspio položiti sva tri ispita (hrvatski jezik, engleski jezik i matematika – b razina).

Rezultati učenika po predmetima:

Hrvatski jezik – pristupilo je 12 učenika - od toga su 4 učenika položila ispit.

Matematika – ukupno je 12 učenika pristupilo ispitu B razine i petero učenika je uspješno položilo ispit.

Engleski jezik učenici su pisali iz A razine (7 učenika) i B razine (6 učenika). Ukupno je 7 učenika uspješno položilo ispit iz A razine i 2 učenika iz B razine.

Koordinatorica Državne mature I.P.T. informira Nastavničko vijeće da je rok za prigovore još danas, 11. srpnja, a da će konačna objava rezultata biti 16. srpnja. Podjela svjedodžbi za učenike koji su uspješno položili ispite Državne mature bit će 18. srpnja. Od 19. do 30. srpnja trajat će prijave ispita za jesenski rok.

Ravnateljica se zahvaljuje i daje prigodni poklon profesorima M.L. i D.P. na godinama provedenim u našoj školi, a prilikom odlaska u zasluženu mirovinu.

Profesori M.L. i D.P. prigodnim se riječima zahvaljuju Nastavničkom vijeću na poklonima i kolegijalnosti.

U ime sindikalne povjerenice i od strane Nastavničkog vijeća, ravnateljica daruje C.S. prilikom rođenja djeteta.

Ravnateljica zahvaljuje svim kolegama koji su radili na projektu RCK Recept, a posebno profesorici I.L. i našoj računovotkinji G.V.G. Ravnateljica ističe kako se radilo na ogromnom projektu i nakon provedenog inspekcijskog nadzora iz europske komisije ARPA, pronašli su neke neprihvatljive troškove, ali u školama partnerima. Ravnateljica prenosi čestitke iz DEFKA koji su nam čestitali na odlično odrađenom poslu. Ravnateljica ističe kako je ponosna na sve koji su učestvovali na projektu.

Ravnateljica spominje 250.000 eura vrijedan projekt Virtual Reality 4 Tourism u kojemu sudjelujemo kao nositelji Erasmus + projekta. Profesorica K.K. i pedagoginja J.B.A. kao nositeljice prvog modula projekta VR4 Tourism te profesorice K.U.Š. i B.B. sudjelovale su u Sofiji, Bugarska na trodnevnom treningu gdje se projekt prvi puta predstavio zajedno sa partnerima iz Grčke, Sjeverne Makedonije, Španjolske i Bugarske.

Ravnateljica obavještava da će učenici 3.2 razreda sudjelovati u Erasmus + projektu u Belgiji u pratnji razrednika N.N.

Ravnateljica informira da ćemo ove godine sudjelovati na AEHTA natjecanju sa na koji ćemo poslati 3 učenika i 3 nastavnika u pratnji s ravnateljicom.

Ravnateljica svima želi dobre i odmorne praznike!